আইনস্টাইন গিরক পদার্থবিজ্ঞানর নানান ক্ষেত্রত নিয়াম গবেষণা করিয়া গেসেগা বারো নুয়া উদ্ভাবন বারো লিংখাতে তার বপিয়া অবদান আছে। হাবিত্ত নাংকরা আপেক্ষিকতার বিশেষ তত্ত্ব বলবিজ্ঞান বারো তড়িচ্চৌম্বকত্বরে আজপেই করেসিল বারো আপেক্ষিকতার সাধারণ তত্ত্ব অসম গতির ক্ষেত্রত আপেক্ষিকতার তত্ত্বউহান প্রয়োগ করিয়া নুয়া মহাকর্ষ তত্ত্ব প্রতিষ্ঠা করেসিল। তার আর আর অবদানরমা আছেতা আপেক্ষিকতাভিত্তিক বিশ্বতত্ত্ব, কৈশিক ক্রিয়া, ক্রান্তিক উপলবৎ বর্ণময়তা, পরিসাংখ্যিক বলবিজ্ঞানর সমস্যাউতা বারো কোয়ান্টাম তত্ত্বৎ উতার প্রয়োগ, অণুর ব্রাউনীয় গতির ব্যাখ্যা আহান, আনবিক ক্রান্তিকর সম্ভ্যাব্যতা, এক-আনবিক গ্যাসর কোয়ান্টাম তত্ত্ব, নিম্ন বিকরণ ঘনত্বে আলোর তাপীয় ধর্ম (যেহান ফোটন তত্ত্বর ভিত্তিলো ইকরানি অসে), বিকিরণর তত্ত্ব আহান যেহানাত উদ্দীপিত নিঃসরণর বিষয় উহানউ আসিল, একীভূত ক্ষেত্র তত্ত্বর পয়লাকার ধারণা আহান বারো পদার্থবিজ্ঞানর জ্যামিতিকীকরণ।